CELEX: 62010TN0172
Language: fi
Date: 2010-04-08 00:00:00
Title: Asia T-172/10: Kanne 8.4.2010 — Colas v. SMHV — García-Teresa Gárate (BASE-SEAL)

19.6.2010   
            
            
               FI
            
            
               Euroopan unionin virallinen lehti
            
            
               C 161/49
            
         
      Kanne 8.4.2010 — Colas v. SMHV — García-Teresa Gárate (BASE-SEAL)
      (Asia T-172/10)
      (2010/C 161/78)
      Kannekirjelmän kieli: ranska
      
         Asianosaiset
      
      
         Kantaja: Colas (Boulogne-Billancourt, Ranska) (edustaja: asianajaja E. Logeais)
      
         Vastaaja: sisämarkkinoiden harmonisointivirasto (tavaramerkit ja mallit) (SMHV)
      
         Vastapuoli valituslautakunnassa: Rosario García-Teresa Gárate (Barcelona, Espanja)
      
         Vaatimukset
      
      
                  —
               
               
                  Ensisijaisesti kantaja vaatii, että valituslautakunnan ratkaisu on kumottava
                  
                              —
                           
                           
                              siltä osin kuin valituslautakunta on todennut, ettei merkkien välillä ole mitään samankaltaisuutta, ja perustanut arviointinsa tästä virheelliseen kuvaukseen riidanalaisesta tavaramerkkihakemuksesta sekä jättänyt määrittämättä täsmällisesti merkityksellisen yleisön ja perustelematta sanojen BASE-SEAL erottamiskykyisyyden ja hallitsevan luonteen;
                           
                        
                              —
                           
                           
                              siltä osin kuin valituslautakunta on katsonut, etteivät merkit ole missään määrin samankaltaisia, ja hylännyt täten yhteisön tavaramerkkiasetuksen 8 artiklan 1 kohdan b alakohdan vastaisesti BASE-SEAL tavaramerkin rekisteröintihakemuksesta tehdyn väitteen.
                           
                        
            
                  —
               
               
                  Toissijaisesti kantaja vaatii, että valituslautakunnan ratkaisu on kumottava ainoastaan niiltä osin kuin se koskee muita tavaroita kuin ”kemikaaleja tieteellisiin, valokuvaus- sekä maatalous-, puutarhanhoito- ja metsätaloustarkoituksiin; … lannoitteita; kemiallisia aineita elintarvikkeiden säilöntään …”.
               
            
                  —
               
               
                  Joka tapauksessa SMHV on velvoitettava korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      
         Yhteisön tavaramerkin hakija: Rosario García-Teresa Gárate
      
         Haettu yhteisön tavaramerkki: Kuviomerkki ”BASE-SEAL” luokkiin 1, 17 ja 19 kuuluvia tavaroita varten (hakemus nro 3951464)
      
         Sen tavaramerkki- tai merkkioikeuden haltija, johon väitemenettelyssä on vedottu: Kantaja
      
         Tavaramerkki- tai merkkioikeus, johon väitemenettelyssä on vedottu: Useat kansalliset (espanjalainen, unkarilainen, ranskalainen, puolalainen, ruotsalainen, saksalainen ja tšekkiläinen) kuviomerkit sekä kansainvälinen kuviomerkki, joka esittää osittain keltaista vinoneliötä, johon sisältyy sana ”Colas”, luokkiin 1, 19 ja 37 kuuluvia tavaroita varten
      
         Väiteosaston ratkaisu: Väite hylätään
      
         Valituslautakunnan ratkaisu: Valitus hylätään
      
         Kanneperusteet: Yhteisön tavaramerkistä annetun neuvoston asetuksen (EY) N:o 207/2009 8 artiklan 1 kohdan b alakohtaa on rikottu, koska kyseessä olevien tavaramerkkien välillä on sekaannusvaara.